
1ο Φύλλο Εργασίας
(1.1.Φυσικά Φαινόμενα, 1.2.Φυσικές Έννοιες, 1.3.Φυσικοί Νόμοι)
Η Φυσική ασχολείται και μελετά τα Φυσικά Φαινόμενα. 
Φυσικά Φαινόμενα είναι οι αλλαγές που συμβαίνουν στον Κόσμο που ζεις, π.χ. η συνεχής εναλλαγή μέρας με νύχτα. Και ο Κόσμος της Φυσικής καθορίζεται από τα υλικά που τον αποτελούν π.χ. τον ήλιο και τη γη που κινούνται το ένα ουράνιο σώμα σχετικά με το άλλο και εσύ αντιλαμβάνεσαι αυτή την κίνηση ως μετάβαση από μέρα σε νύχτα.

Οι φυσικοί και όσοι μαθαίνουν Φυσική, μελετούν τα Φυσικά Φαινόμενα, δηλαδή τα παρατηρούν, συγκεντρώνουν την προσοχή τους στα στοιχεία που τους έκαναν εντύπωση και κατασκευάζουν ερωτήματα σχετικά με το πώς και το γιατί συμβαίνουν. 
Αν οι ερωτήσεις είναι τόσο προκλητικές ώστε να απαιτούν απαντήσεις, προσπαθούν να επαναλάβουν τα φαινόμενα δημιουργώντας συνθήκες καλής παρατήρησης (π.χ. φωτογράφησης) των στοιχείων που τους εντυπωσίασαν, ώστε να φωτίσουν εκείνες τις πλευρές που θα οδηγούσαν σε απαντήσεις. 
Οι φυσικοί, επικοινωνούν μεταξύ τους  προφορικά και γραπτά με τις Φυσικές Έννοιες. Οι Φυσικές Έννοιες είναι λέξεις της καθημερινής ζωής, που απέκτησαν και χρησιμοποιούνται με ιδιαίτερο νόημα στις μεταξύ τους συζητήσεις. Π.χ. η λέξη έργο στην καθημερινή γλώσσα σημαίνει αυτό που προκύπτει από την εργασία ανθρώπων ή παραγωγικών ζώων (αλόγων), ενώ στη Φυσική  αναφέρεται σε ένα τρόπο μετάδοσης Ενέργειας από έμβια όντα αλλά και μηχανές. 
Όταν οι απαντήσεις που προκύπτουν από τα ερωτήματα με αφορμή τα Φυσικά Φαινόμενα, επιβεβαιώνονται σε αρκετές δοκιμές (Πειράματα), οδηγούν σε κανόνες (Εμπειρικούς Νόμους). Αυτοί οι κανόνες μπορούν να περιγράψουν το πώς μπορούν να επαναληφθούν τα φαινόμενα, σε παρόμοιες συνθήκες. Π.χ. όλα τα σώματα που μας περιβάλουν έλκονται από τη γη. Όταν αυτοί οι κανόνες δοκιμαστούν σε (φαινομενικά) άσχετες περιοχές του Κόσμου (π.χ στη γη και στο φεγγάρι ή στον Άρη και τον Κρόνο) και συνεχίζουν να επαληθεύονται, τότε αυτή η γνώση είναι ισχυρή γιατί περιγράφει μεγάλες περιοχές του γνωστού Κόσμου. Αυτές οι γνώσεις χαρακτηρίζονται ως Φυσικοί Νόμοι. Ο Νόμος που εξηγεί το πώς έλκονται το μήλο που πέφτει στη γη και ταυτόχρονα τα ουράνια κομμάτια που λέγονται μετέωρα, ονομάζεται Νόμος της Παγκόσμιας Έλξης. 
Ε1 (1η Ερώτηση). Τι πιστεύεις ότι είναι ευκολότερο να μελετήσεις: έναν εμπειρικό νόμο (κανόνα) ή ένα Φυσικό νόμο; Να εξηγήσεις σύντομα την απάντησή σου. ……………………………………………………………………………………………………………………………………………………………………………………………………

V1 (1ο βίντεο): Παρακολούθησε το ακόλουθο βίντεο: http://www.youtube.com/watch?v=KwstqlCW-1c  (Borrowed Light, 4:15 λεπτά) στοχεύοντας να απαντήσεις στις ακόλουθες ερωτήσεις.
Ε2. Ποιο είναι το σημαντικότερο Φυσικό Φαινόμενο που περιγράφεται στο βίντεο; ………………………………………………………………………………………………….

Ε3. Ποιο είναι το όργανο που χρησιμοποιεί η Επιστήμη και απεικονίζεται στο βίντεο; ………………………………………………………………………………………………….

Ε4. Ποια ρύθμιση προτείνει το βίντεο, για να γίνει εύκολη η παρατήρηση του Φυσικού Φαινόμενου, χωρίς το όργανο παρατήρησης; ………………………………………………………………………………………………….
Ε5. Να ονομάσεις τον Φυσικό Νόμο που περιγράφει το σημαντικότερο Φυσικό Φαινόμενο που αναπαριστάνεται στο βίντεο. ………………………………………………………………………………………………….

«Κυκλοφορεί» στο internet, ότι αν διαιρέσουμε τα μήκη των διαδοχικών φαλαγγών (τμημάτων) των δάχτυλων των χεριών των ανθρώπων (φαίνονται στην ακτινογραφία), το αποτέλεσμα της διαίρεσης (λόγος) είναι πάντα ο ίδιος αριθμός. Ο φ=1,62. Λέγεται και αριθμός Fibonacci.

Να ελέγξεις αυτή την πρόταση.                                                                                                          Μέτρα με το μέτρο (κλίμακα) που υπάρχει στο φύλλο εργασίας, τα μήκη των δυο μεγαλύτερων φαλαγγών του δάχτυλου του χεριού σου, όπως γίνεται και στην ακτινογραφία. Αυτό το δάχτυλο λέγεται μέσος.

Πέρασε το αποτέλεσμα στον πίνακα που ακολουθεί.                                                      Διαίρεσε τα μήκη των δυο φαλαγγών του χεριού σου και βρες το αποτέλεσμα (λόγος). Πέρασε το αποτέλεσμα στον πίνακα.

Κάνε το ίδιο και με τις δυο αντίστοιχες φάλαγγες του δείκτη του χεριού σου, (είναι το δάχτυλο αριστερά και δίπλα από τον μέσο στην ακτινογραφία).

Μέτρησε τις φάλαγγες όποιου από τα δυο σου χέρια σε βολεύει.

	ΔΑΧΤΥΛΟ:
	1η φάλαγγα
	2η φάλαγγα
	λόγος

	μέσος
	
	
	

	δείκτης
	
	
	


Ακολουθούν οι φάλαγγες του χεριού σου τον αριθμό φ; πόσο κοντά ή μακριά  βρίσκονται οι λόγοι που υπολόγισες από τον φ;  …………………………………………………………………………………………………………………………………………………………………………………………………………………………

Ε1. Ποια είναι η ερώτηση που μελετάς στην άσκηση (Ποια είναι η Υπόθεση σε αυτή τη δραστηριότητα); Διατύπωσέ την. ………………………………………………………………………………………………….........................................................................................................................................................

Ε2. Ποια είναι η Φυσική Έννοια που χειρίζεσαι σε αυτή τη δραστηριότητα; …………………………………………………………………………………………………...

Ε3. Να αναγνωρίσεις το Όργανο Μέτρησης που χρησιμοποίησες σ’ αυτή τη δραστηριότητα; ………………………………………………………………………………………………….

Ε4. Μέτρα με τον χάρακά σου το μέτρο (Κλίμακα) που υπάρχει στο φύλλο εργασίας. Συμφωνούν μεταξύ τους; …………………………………………………………………………………………………...

Ε5. Η προηγούμενη απάντησή σου θα επηρεάσει τους υπολογισμούς των λόγων που κατέγραψες στον πίνακα; Να εξηγήσεις την απάντησή σου. …………………………………………………………………………………………………..

Χαλάρωσε παρακολουθώντας ένα βίντεο για τους αριθμούς Fibonacci (http://www.youtube.com/watch?v=kkGeOWYOFoA/). Σημείωσε απορίες και εντυπώσεις για να τις συζητήσεις στο επόμενο μάθημα. Σχετίζεται, εκτός των άλλων, και με τις βασικές διαστάσεις που έχουν η Ακρόπολη και οι Πυραμίδες.                                                                                                  Αναζήτησε στο διαδίκτυο εργασίες μαθητών της ηλικίας σου για αυτούς τους αριθμούς.
